§.2.3. Chiziqli tengsizliklar sistemasi mavzusini o’qitish metodikasi

|
§.2.3. Chiziqli tengsizliklar sistemasi mavzusini o’qitish metodikasi
|
bet | 7/8 | Sana | 07.01.2024 | Hajmi | 36,01 Kb. | | #131470 |
Bog'liq Mundarija kirish i-bob. Umumta’lim maktablarida tengsizlik tushu-fayllar.org§.2.3. Chiziqli tengsizliklar sistemasi mavzusini o’qitish metodikasi.
Mavzuni o’qitishning maqsadi:
1. O’qituvchilarning chiziqli tengsizliklar sistemasi to’grisidagi bilimlarini faollashtirish.
2. Umumta’lim maktablarda chiziqli tengsizliklar sistemasi mavzusini o’qitishning o’rni, maqsadi va ahamiyati va vazifalarini aniqlash.
3. « Chiziqli tengsizliklar sistemasi »ning bir qator fanlarni o’qitishda muhim vosita va omil ekanligini ko’rsatish.
4. Chiziqli tengsizliklar sistemasi qo’llash usulining matematikani o’qitishdagi imkoniyatlarini qarab chiqish.
Qo’llaniladigan vositalar: “Tengsizlik”, “Tengsizlikning yechimi”, “Yechimning son o’qidagi tasviri ”, “Chiziqli tengsizliklar sistemasi”ga oid kompyuter slaidlai;
Foydalanilgan texnologiyalar: “Ko’rgazmali-illyustrativ”, “Muammoli ta’lim
texnologiyalari”;
Asosiy mazmuni
Qo’yilgan maqsadga erishish uchun quyidagi metodik muammolarni hal etish
lozim:
1. « Chiziqli tengsizliklar sistemasi » metodining asosiy mazmunini aniqlash.
2. “Chiziqli tengsizliklar sistemasi” mavzusini (metodini) umumta’lim maktablarida o’qitishning maqsad va vazifalarini aniqlash.
3. Ushbu mavzuni o’qitish davomida o’quvchilar egallashlari lozim bo’lgan
bilim, ko’nikma va malakalarni aniqlash.
4. Ushbu mavzuni o’qitish davomida egallanadigan asosiy va qo’shimcha
materiyallarning mazmunini va o’rganish darajasini aniqlashtirish.
I. Umumta’lim maktablarida “Chiziqli tengsizliklar sistemasi”
mavzusini o’qitish asosiy vazifasi o’quvchilarni matematik analizning shu mavzuga oid asosiy tushunchalari bilan tanishtirish va o’quvchilarda DTS talablari asosida boshqa amaliy-tadqiqot mazmunli masalalarni yechish ko’nikmalarini shakllantirishdan iborat.
Matematik analizning ushbu metodlarini to’liq tushunib olmasdan turib, tabiiy fanlarda, texnikada va ilmiy-ommabop adabiyotlardagi materiyallarning mazmunini tushunib, anglab olishning imkoniyati yo’q.
II. Chiziqli tengsizliklar sistemasi mohiyatini anglab olgandan keyin, etibor
mavzuni o’qitishning ta’limiy, rivojlantiruvchi va tarbiyaviy maqsadlariga qaratilishi kerak bo’ldi:
1. O’quvchilarning tengsizliklar haqidagi bilimlarini takrorlash, umumlashtirish va
sistemalashtirish lozim.
2. O’quvchilarni sonly oraliqlar bilan tanishtirish.
3. Sonli oraliqlarni amaliy masalalar yechishga ko’llanilishini ko’rsatish.
4. O’quvchilarga chiziqli tengsizliklar sistemasi – tabiat qonunlarini
o’rganishda qudratli apparat, vosita ekanligini tushuntirish va uning amaliyotdagi
tadbiqlarini ko’rsatish.
5. Ushbu metodning o’quvchilar ilmiy dunyoqarashini shakllantirishdagi
imkoniyatlarini aniqlash va ko’rsatish.
Yuqorida keltirilgan maqsad va vazifalarga erishish mumkun, buning uchun
pedagog matematikadan o’quv dasturining zarur bo’limlarini va DTS talablarini
mustaqil tahlil qilib chiqishi kerak.
III. Matematikadan umumta’lim maktablar darsliklari, o’quv qo’llanmalarini o’rganib tahlil qilish quyidagi savollarga to’liq va to’g’ri javob berishga imkon beradi.
|
| |